recursal/SuperWikiNEXT-32B huggingface dataset:
**Kreatinín** je produkt rozkladu kreatínfosfátu vo svaloch a zvyčajne ho telo vytvára pomerne konštantnou rýchlosťou (v závislosti od svalovej hmoty).

Biologický význam
-----------------

Kreatinín v krvnom sére (meranie krvi) je dôležitým ukazovateľom zdravia obličiek, pretože je to ľahko merateľný vedľajší produkt metabolizmu svalov, ktorý sa vylučuje v nezmenenej forme obličkami. Samotný kreatinín sa vyrába prostredníctvom biologického systému zahŕňajúceho kreatín, fosfokreatín (známy aj ako kreatínfosfát) a adenozíntrifosfát (ATP, okamžitý prísun energie v tele).

Kreatín je syntetizovaný primárne v pečeni z metylácie glykocyamínu (guanidinoacetát, syntetizovaný v obličkách z aminokyselín arginínu a glycínu) pomocou S-adenozylmetionínu. Ten je potom transportovaný krvou do iných orgánov, svalov a mozgu, kde sa fosforyláciou stáva vysoko energetickou zlúčeninou fosfokreatínu. Premena kreatínu na fosfokreatín je katalyzovaná kreatínkinázou; počas reakcie dochádza k spontánnej tvorbe kreatinínu.

Kreatinín sa z krvi odbúrava hlavne obličkami, predovšetkým glomerulárnou filtráciou, ale aj proximálnou tubulárnou sekréciou. Vyskytuje sa len malá alebo žiadna tubulárna reabsorpcia kreatinínu. Ak je filtrácia v obličkách nedostatočná, koncentrácia kreatinínu v krvi stúpa. Preto sa na výpočet klírensu kreatinínu (CrCl) môžu použiť koncentrácie kreatinínu v krvi a moči, čo približne koreluje s rýchlosťou glomerulárnej filtrácie (RGF). Koncentrácie kreatinínu v krvi sa môžu tiež použiť samostatne na výpočet odhadovaného RGF (eRGF).

Referencie
----------

1. ↑  Creatinine in Mayo Clinic
2. ↑   *Creatinine, anhydrous | CAS 60-27-5* [online]. www.scbt.com, [cit. 2019-09-08]. Dostupné online. (po anglicky)
3. ↑   *Creatinine test - Mayo Clinic* [online]. www.mayoclinic.org, [cit. 2019-09-08]. Dostupné online.
4. ↑   *What Are Creatinine Levels & BUN Blood Test? Purpose, Low & High Ranges* [online]. MedicineNet, [cit. 2019-09-08]. Dostupné online. (po anglicky)

* Kreatinín v laboratóriách testov online
* Kreatinín: analytická monografia - Asociácia pre klinickú biochémiu a laboratórne lekárstvo
**Štvrtý carihradský koncil** alebo **štvrtý konštantínopolský koncil** bol cirkevný snem, ktorý sa konal v rokoch 869–870 (pre rímskokatolícku cirkev) alebo 879-880 (pre pravoslávnu cirkev).

Pre rímskokatolícku cirkev
--------------------------

Rímskokatolícka cirkev uznáva ako Štvrtý konštantínopolský koncil snem, ktorý sa konal v rokoch 869–870 v Carihrade. Mal 25–102 účastníkov. Zvolal ho cisár Bazilius I. Macedónsky a predsedali mu legáti rímskeho pápeža Hadriána II. Bol na ňom odsúdený konštantínopolský patriarcha Fotios. Tento snem sa v rímskokatolíckej cirkvi berie ako **Ôsmy všeobecný cirkevný snem**.

Pre pravoslávnu cirkev
----------------------

Pravoslávna cirkev uznáva ako Štvrtý konštantínopolský koncil snem, ktorý sa konal v rokoch 879–880 v Carihrade. Výsledky predchádzajúceho snemu (869-870) boli zrušené a Fotios bol plne rehabilitovaný. V otázke cirkevnej jurisdikcie nad Bulharskom koncil rozhodol na osobitnom zasadaní, že bude pod zvrchovanosťou Konštantínopola. Na koncile boli prítomní aj legáti rímskeho pápeža Jána VIII. ktorí so závermi snemu súhlasili.

V pravosláví však tento snem nie je považovaný za ekumenický koncil.

Referencie
----------

1. ↑  ŠKOVIERA, Andrej. *Svätí slovanskí sedmopočetníci*. 1. vyd. Bratislava : Slovenský komitét slavistov - Slavistický ústav Jána Stanislava SAV, 2010. 247 s. ISBN 978-80-89489-02-2. S. 84-88.

Pozri aj
--------

* Fotios

  


| * z
* d
* u
Prehľad ekumenických koncilov Katolíckej cirkvi |
| --- |
| 
* 1. nicejský
* 1. carihradský
* Efezský
* Chalcedónsky
* 2. carihradský
* 3. carihradský
* 2. nicejský
* 4. carihradský
* 1. lateránsky
* 2. lateránsky
* 3. lateránsky
* 4. lateránsky
* 1. lyonský
* 2. lyonský
* Viennský
* Kostnický
* Bazilejsko-ferrarsko-florentský
* 5. lateránsky
* Tridentský
* 1. vatikánsky
* 2. vatikánsky

 |
**Tiberios Klaudios Roufos** (starogr. *Τιβέριος Κλαύδιος Ῥοῦφος* – *Tiberios Klaudios Roufos*, iný prepis: *Tiberios Klaudios Rufos*) bol olympijský víťaz pankratiu v roku 81.

Starogrécky napis *IvO 54* (IvO = nápisy z Olympie) na kamennej stéle objavený v Olympii uvádza, že Tiberios Klaudios Roufos zo Smyrny bol olympijský víťaz v pankratiu. Tento epigrafický nález je rozsiahly čestný dekrét, ktorý mu udeľuje élidské občianstvo (občianstvo organizátorov olympijských hier) a právo si dať postaviť sochu v Olympii.

Tiberios Klaudios Roufos si olympijské víťazstvo v pankratiu vybojoval na 215. hrách v roku 81.

Referencie a bibliografia
-------------------------

1. 1 2  Mark Golden. *Sport in the ancient world from A to Z*. London : Taylor & Francis, 2003. ISBN 0-203-49732-5. S. 40.
2. 1 2 3  Inscriptiones Graecae, *IvO 54*
3. ↑  Inscriptiones Graecae, *IvO 55*
4. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 379.
5. ↑  H. W. Pleket, R. S. Stroud, A. Chaniotis, J. H. M. Strubbe, R. A. Tybout, M. B. Richardson, *Supplementum epigraphicum graecum*, str. 167
6. ↑  David Potter, *The Victors Crown: A History of Ancient Sport from Homer to Byzantium*, str. 415

Pozri aj
--------

* Zoznam olympijských víťazov staroveku
Horiace kocky hydrátu metánu, vľavo hore jeho kryštálová mriežka.
**Klatrát metánu** alebo **hydrát metánu** je pevná klatrátová látka, v podstate vodný ľad, ktorého kryštálová mriežka obsahuje veľké množstvo metánu.

Pôvodne sa predpokladalo, že metán sa v takomto skupenstve nachádza iba na niektorých vesmírnych telesách, kde pre nízke teploty spolu koexistuje ľad aj metán vo väčších objemoch. V 30. rokoch 20. storočia bol objavený v potrubiach plynovodov a o 30 rokov neskôr i v ložiskách zemného plynu na Sibíri. Množstvo uhlíka tvoriaceho svetové zásoby hydrátov metánu dvakrát prekračujú obsah uhlíka uloženého v rope, uhlí aj plyne dohromady.

Vlastnosti
----------

Najbežnejším klatrátom je látka s kubickou štruktúrou (bodová grupa Pm3n a mriežkovým parametrom približne 12 Å), tvorená 46 molekulami vody a 8 miestami pre molekuly plynu. Tými môže byť metán, etán, oxid uhličitý alebo sírovodík. 1 m3 pevného klatrátu metánu obsahuje asi 164m3 v plynnom skupenstve. Jeho hustota je okolo 0,90 g/cm3. Klatrát metánu je v pri izbovej teplote nestabilný a rozkladá sa na plyn a vodu.

Vznik
-----

Predpokladá sa, že klatráty metánu vznikajú migráciou zemného plynu z väčších hĺbok pozdĺž zlomov a následnou precipitáciou alebo kryštalizáciou na kontakte s oceánskou vodou za nízkych teplôt. Tieto podmienky sú bežné na dne šelfových morí aj oceánov.

Výskyt
------

Vzorky hydrátov metánu z vrtných jadier.
Klaráty metánu sa nachádzajú v sedimentoch oblastí permafrostu ale i v oblasti kontinentálnych okrajov, v menších hĺbkach ako klasické ložiská ropy a plynu. V oceánskom prostredí sa nachádzajú aj vo väčších hĺbkach.

Využitie
--------

Napriek svojej relatívne dobrej dostupnosti a rozsiahlemu výskytu, neboli hydráty metánu nikdy žiadanou energetickou surovinou. S narastajúcou cenou zemného plynu však možno počítať v skorej dobe so začatím ťažby hydrátov metánu hlavne v oblastiach s ložiskami v permafroste, v blízkosti už existujúcej infraštruktúry na ťažbu zemného plynu.

Referencie
----------

1. ↑  Dillon, W. Kvenvolden, K. *Gas (Methane) Hydrates - A New Frontier* [online]. U.S. Geological Survey, september 1992, [cit. 2010-12-23]. Dostupné online. (po anglicky)
2. 1 2  Ruppel, C. 2007, *Tapping Methane Hydrates for Unconventional Natural Gas.* Elements, 3, 3, s. 193-199
3. ↑   *Energetické suroviny* [online]. geologie.vsb.cz, [cit. 2010-12-23]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Klatrát metánu**


|  |  |
| --- | --- |
| Portal | Chemický portálPortál vedy o Zemi |
Magické artefakty používané Johnom Dee
**John Dee** (\* 13. júl 1527, Londýn, Anglicko – † pravdepodobne december 1608, Mortlake, Surrey, Anglicko) bol anglický matematik, astrológ, kartograf, alchymista a hermetik.

Život
-----

Po nástupe Alžbety I. na anglický trón (1558) sa stal jej osobným lekárom a poradcom pre oblasť vedy. Usadil sa v lokalite Mortlake (grófstvo Surrey), kde si vybudoval súkromné laboratórium a knižnicu so 4000 zväzkami, ktorá bola v tom čase jednou z najväčších v Anglicku. V roku 1582 sa neúspešne prihováral za akceptovanie  gregoriánskeho kalendára v Anglicku. V rokoch 1583 – 1589 cestoval spolu s ďalším známym alchymistom Edwardom Kellym po Poľsku a Českom kráľovstve. V Prahe bol hosťom kráľa Rudolfa II. a stal sa na istý čas jeho dvorným alchymistom. Bol častým hosťom magnáta Viléma z Rožmberka na jeho zámku v Třeboni.

John Dee sa nechal ovplyvniť rozenkruciánskym hnutím a pri hľadaní otázok o pôvode človeka a zmysle jeho existencie čoraz častejšie utiekal k špiritizmu, skúšal komunikovať s nadprirodzenými silami na špiritistických seansách a postupne prepadal mysticizmu. Na konci života prišiel o svoj majetok, knižnicu a opustili ho aj jeho najbližší.

Dee pomáhal anglickým moreplavcom pri riešení otázok navigácie a astronómie, stál pri zrode viacerých plavieb anglických kapitánov. John Dee bol členom tzv. *Školy noci* (School of Night), ktorá propagovala ateizmus (jej členom bol aj námorný kapitán Walter Raleigh).

### Zaujímavosť

Je možné, že osobou Johna Deeho sa nechal inšpirovať William Shakespeare pri vytvorení postavy Prospera v hre *Búrka*.

Dielo
-----

* 1564 – *Monas Hieroglyphica* (Hieroglyfická monáda; po anglicky vyšlo v roku 1947)
* 1565 – *De trigono* (O trojuholníku)
* 1582 až 1583 – *On the Mystical Rule of the Seven Planets* (O mystickej vláde siedmych planét)
* 1604 – *Treatise on the Rosie Crucian Secrets* (Pojednanie o rozenkruciánskych tajomstvách)

Pred rokom 1577 si začal viesť podrobné denníky, ktoré vyšli aj v českom preklade.

Referencie
----------

1. ↑  PROCHÁZKA M. - STŘÍBRNÝ, Z. (eds.): *Slovník spisovatelů : Anglická literatura.* 2. opr. a dopl. vyd. Praha : Libri, 2003. ISBN 80-7277-131-0. s. 233.

Literatúra
----------

* FENTON, Edward (ed.): *Denníky Johna Deeho.* Praha : Academia, 2013. 592 s. ISBN 978-80-200-2304-9

Iné projekty
------------

Commons
* Spolupracuj na Commons Commons ponúka multimediálne súbory na tému **John Dee**

Autoritné údaje: * abART: 88707
* BnF: 119854464
* GND: 118679139
* ISNI: 0000 0001 2278 5193
* LCCN: n79006490
* NK ČR: jn20000720057
* VIAF: 39386049
* WorldCat: lccn-n79006490
**John Dehlin** (\* 1969, Boise, Idaho, USA) je americký aktivista, Mormon (teraz bývalý) a zakladateľ stránky Mormon Stories Podcast. V roku 2015 bol za svoje aktivity vylúčený Cirkvou Ježiša Krista Svätých Posledných dní.

Životopis
---------

Narodil sa v Boise v štáte Idaho. Ako misionár mormonskej cirkvi slúžil na konci 80. rokov v Guatemale.

V roku 2005 založil stránku Mormon Stories Podcast, ktorá mala za cieľ pomôcť pochybujúcim členom mormonskej cirkvi, aby zostali v jej radoch. Sám Dehlin prešiel podobnou krízou viery a stal sa spoluzakladateľom webu STAYLDS.

Exkomunikácia
-------------

Hoci je heterosexuál a je ženatý, je významným LGBT aktivistom. Bojuje za gay a lesbické práva nielen v rovine zákonov, ale aj v samotnej mormOnskej komunite.

V roku 2014 tiež verejne podporil exkomunikovanú mormonskú aktivistku Kate Kellyovú, ktorá bojovala za právo žien byť v rámci mormónskej cirkvi vysvätenými ku kňažstvu a bola predvolaná k disciplinárnemu cirkévnemu riadeniu deň po ňom.

10. februára 2015 dostal John Dehlin oficiálne list, že bol vylúčený a naďalej už nie je členom Cirkvi Ježiša Krista Svätých Posledných dní.

Referencie
----------

1. ↑  Oficiálne vyjadrenie mormónskej cirkvi o Dehlinově exkomunikáciu
2. ↑  Dehlinův osobný príbeh
3. ↑  Webové stránky Johna Dehlina, na ktorých zbiera životné príbehy ľudí z mormónskej komunity
4. ↑  Dehlinove stránky pre pochybujúcich členov mormónskej cirkvi
5. ↑  Štúdia o Mormonoch, bojujúcich za LGBT práva
6. ↑  Mormonská cirkev vyhráža 2 aktivistom vylúčením
7. ↑  Správa o Dehlinovej exkomunikácii

Externé odkazy
--------------

* Mormon Stories Podcast
* STAYLDS

Zdroj
-----

*Tento článok je čiastočný alebo úplný preklad článku John Dehlin na českej Wikipédii.*

Autoritné údaje: * LCCN: no2007140179
* VIAF: 71184289
* WorldCat: lccn-no2007140179
**Jürgen Habermas** (\* 18. jún 1929, Düsseldorf, Nemecko) je nemecký filozof, predstaviteľ frankfurtskej školy, ktorý recipuje podnety analytickej filozofie, filozofickej hermeneutiky H.-G. Gadamera a psychoanalýzy; predstaviteľ postmodernej filozofie.

Občianska spoločnosť obsahuje možnosť svojej kritiky, pretože ju podľa Habermasa možno chápať prinajmenšom ako verejnosťou, ktorá sa orientuje podľa meradla rozumného rozhovoru medzi v zásade všetkými občanmi a politické rozhodnutia považuje až vtedy za oprávnené, keď môžu byť legitimované konsenzom. Habermas skúma podmienky a formu tohto rozumného rozhovoru ako aj podmienky a formy jeho narúšania a brzdenia. Výskum rušenia rozumného rozhovoru tvorí náplň Habermasovej sociálnej filozofie, ktorú chápe ako kritiku ideológie; výskum podmienok a formy rozumného rozhovoru predstavuje podľa Habermasa snahu odhaliť štruktúru poznania riadiaceho sa záujmami. Habermasov výskum vyúsťuje do teórie komunikatívnej kompetencie (Habermas). Habermas podrobuje kritike sociologické teórie M. Webera, T. Parsonsa, N. Luhmanna. Habermas sa pokúša pokračovať vo filozofickom diskurze moderny, ktorého plauzibilnosť sa mu zdá spočívať v postmetafyzickom myslení.

Dielo
-----

* *Strukturwandel der ffentlichkeit. Untersuchungen zu einer Kategorie der brgerlichen Gesellschaft*, 1962
* *Erkenntnis und Interesse*, 1968
* *Leigitimationsprobleme im Spätkapitalismus*, 1973
* *Rekonstruktion des Historischen Materialismus*, 1976
* *Theorie des kommunikativen Handelns, 2 Bde.*, 1981
* *Philosophisch-politische Profile*, 2. vyd. 1981
* *Kleine politische Schriften*, 1981
* *Moralbewuátsein und kommunikatives Handeln*, 1983
* *Vorstudien und Ergänzungen zur Theorie des kommunikativen Handelns*, 1984
* *Die neue Unbersichtlichkeit*, 1985
* *Der philosophische Diskurs der Moderne. Zw"lf Vorlesungen*, 1985
* *Nachmetaphysisches Denken. Philosophische Aufsätze*, 1988

Iné projekty
------------

Commons
* Spolupracuj na Commons Commons ponúka multimediálne súbory na tému **Jürgen Habermas**

Externé odkazy
--------------

* FILIT – zdroj, z ktorého pôvodne čerpal tento článok.

Autoritné údaje: * BnF: 11906645x
* GND: 118544209
* ISNI: 0000 0001 2146 8372
* LCCN: n78093535
* NK ČR: jn19990003036
* SNK: 151137
* ULAN: 500209108
* VIAF: 108179854
* WorldCat: lccn-n78093535
**John Howard Casper** (\* 9. júl 1943, Greenville, Severná Karolína, USA) je americký vojenský pilot a astronaut, ktorý absolvoval štyri lety raketoplánom v období rokov 1990-1996. Bol 227. astronautom vo vesmíre, kde strávil 34 dní.

Životopis
---------

V roku 1966 vyštudoval vojenskú akadémiu a o rok neskôr ukončil vzdelanie v odbore astronautiky na Purdueovej univerzite. Ako vojenský pilot sa zúčastnil vojny vo Vietname. Nalietal 7000 hodín. Potom absolvoval školu testovacích pilotov a pokračoval v lietaní. V NASA bol od 23. mája 1984 a o šesť rokov neskôr letel do vesmíru.

Lety do vesmíru
---------------

Po prvýkrát letel vo februári 1990 na palube raketoplánu Atlantis. Štart bol ako zvyčajne na kozmodróme Cape Canaveral Air Force Station (USA, štát Florida). Štvordňovej misie STS-36 (podľa COSPAR katalogizovaná 1990-019A) na obežnej dráhe Zeme sa zúčastnila táto pätica astronautov, napospol občanov USA: John Creighton, Richard Mullane, David Hilmers, Pierre Thuot a nováčik John Casper, ktorý tu bol ako pilot. Počas letu vypustili špionážnu vojenskú družicu, ktorá sa po mesiaci letu rozpadla na šesť častí. Pristáli na základni Edwards v Kalifornii - (Mohavská púšť).

Za tri roky letel do vesmíru druhýkrát v raketopláne Endeavour na misiu STS-54 (COSPAR 1993-003A), tentoraz už ako veliteľ misie. Spolu s ním na palube boli: Daniel McMonagle, Mario Runce, Gregory Harbaugh a jedna žena - Susan Helmsová. Všetci Američania. Let trval 6 dní a počas neho vypustili na orbitu Zeme spojovaciu družicu TDRS-F. Pristáli tam kde štartovali, na myse Canaveral.

Tretí let absolvoval v raketopláne Columbia v marci 1994. Pätnásťdennej misie STS-62 (COSPAR 1994-015A) sa spolu s ním, veliteľom lode vo vojenskej hodnosti plukovníka, zúčastnila táto pätica skúsených astronautov Andrew Allen, Pierre Thuot, Charles Gemar a Marsha Iwinsová. Raketoplán pristál na Floride.

Štvrtým letom bola misia STS-77 (COSPAR 1996-032A) s raketoplánom Atlantis v septembri 1996. Velil šesťčlennej medzinárodnej posádke v zložení: Curtis Brown, Andrew Thomas, Daniel Bursch, Mario Runce a Marc Garneau. Počas letu vypustili a neskôr zase zachytili družicu Spartan 207 IAE. Štart aj pristátie boli opäť na Floride.

Jeho lety v skratke:

* STS-36 Atlantis štart 28. február 1990, pristátie 9. marec 1990
* STS-54 Endeavour štart 13. január 1993, pristátie 19. január 1993
* STS-62 Columbia štart 4. marec 1994, pristátie 18. marec 1994
* STS-77 Endeavour, štart 19. máj 1996, pristátie 29. máj 1996

Externé odkazy
--------------


|  |  |
| --- | --- |
| Portal | Kozmonautický portál |

* Osobná stránka na webe MEK (po česky)
* Na webe Space40 (po česky)
* Misia STS-36 na webe MEK (po česky)
* Na webe NASA (po anglicky)

Zdroj
-----

*Tento článok je čiastočný alebo úplný preklad článku John Casper na českej Wikipédii.*
**Tvorba** alebo **tvorenie** alebo **vytvorenie (vytváranie)** alebo **utvorenie (utváranie)** alebo **kreovanie (kreácia)** je komplex aktivít/dejov vyúsťujúci do artefaktu odlišného od toho, čo v realite zatiaľ existovalo, alebo do potomka; dávanie vzniku

**Tvorba** alebo **tvorenie** alebo **vytvorenie (vytváranie)** alebo **utvorenie (utváranie)** je vznikanie, robenie sa (neuvedomelou činnosťou)

**Tvorba** alebo **tvorenie** alebo **vytvorenie (vytváranie)** alebo **kreovanie** môže byť:

* spôsobovanie vzniku umeleckých diel/umeleckého diela (napr. tvorba umelca)
* stvárnenie (napr. postavy)

**Tvorenie** alebo **vytvorenie (vytváranie)** alebo **utvorenie (utváranie)** môže byť:

* vymedzovanie, bytie ohraničením
* bytie, predstavovanie

**Tvorba** môže byť:

* umelecká alebo vedecká činnosť alebo jej výsledky (výtvory); umenie
* tvorivá činnosť, práca
* zriedkavo (napr. v ekonómii): výsledok dávania vzniku
* slovenský literárny časopis, pozri Tvorba (časopis)

**Tvorenie** je knižne robenie niekoho niečím.

**Vytvorenie (vytváranie)** je vylúčenie (sa), zbavenie (sa) účasti.

Iné projekty
------------

Wikicitáty
* Spolupracuj na Wikicitátoch Wikicitáty ponúkajú citáty od alebo o **Tvorba**

Externé odkazy
--------------

* FILIT – zdroj, z ktorého pôvodne čerpal tento článok.
* FILIT – zdroj, z ktorého pôvodne čerpal tento článok.

Symbol rozcestiaSymbol rozcestia

*Toto je rozlišovacia stránka. Obsahuje rozličné významy uvedeného hesla.*

Ak ste sa sem dostali cez odkaz v článku, prosím, vráťte sa a opravte ho tak, aby odkazoval priamo na najvhodnejší význam.
Žezlo opravňujúce k jazde medzi Brnom hornou a Brnom dolnou stanicou. Zbierka Národného technického múzea v Prahe
Predávanie žeziel v stanici Gogledd Llanrwst (trať Llandudno – Blaenau Ffestiniog, Wales) v roku 1999.
**Žezlo** je jeden z najjednoduchších a najstarších spôsobov zabezpečenia železničnej dopravy. Pre príslušný medzistaničný úsek existovalo vždy jediné žezlo, do daného úseku smel vojsť vlak len pokiaľ strojvodca získal toto žezlo. Na konci úseku zase žezlo odovzdal. Tým bolo zaistené, že v danom medzistaničnom úseku sa pohybuje len jediný vlak. Pokiaľ mal ísť ďalší vlak rovnakým smerom, bolo nutné vyslať posla, ktorý žezlo priniesol.

Určitým zjednodušením bolo u niektorých železníc používané ustanovenie, že v prípade jazdy niekoľkých vlakov v rovnakom smere stačilo, keď strojvodca toto žezlo len videl u obsluhy stanice, žezlo potom dostal strojvodca posledného vlaku. Toto opatrenie však malo zároveň za následok zníženia bezpečnosti, lebo už nezabezpečovalo voľnosť príslušného úseku, len vylučovalo jazdu dvoch vlakov proti sebe.

Na málo zaťažených tratiach v Británii a nielen tam sa používajú žezlá dosiaľ. Z dôvodu ľahkého zachytenia aj z idúceho vlaku majú dnes žezla kruhový tvar. Zároveň na ňom bývajú neoddeliteľne navlečené kľúče od výhybiek, výkoľajok a pod. ktoré sú z príslušných zámkov vybrať len v základnej polohe.

Zo žeziel sa vyvinuli povolenky – kartičky oprávňujúce vypraviť vlak do daného úseku. Používajú sa ako núdzový prostriedok v prípade nemožného dorozumenia medzi dopravňami. Spôsob je rovnaký, ako pri žezlách, na dvojkoľajných tratiach mávajú dopravne na koncoch príslušného úseku povolenku každá pre jednu koľaj.

V súčasnosti existuje v Spojenom kráľovstve elektronický rádiový zabezpečovací systém pracujúci na princípe žeziel – vozidla sú vybavené špeciálnymi prijímačmi a strojvodca smie vojsť do daného úseku len pokiaľ dostane povolenie. Systém sám stráži, aby povolenie pre daný úsek mal iba jediný vlak.

Podobný systém, ale s návestidlami, prevzatý zo švajčiarskych úzkokoľajok, používa električková trať Liberec–Jablonec. Pokiaľ je úsek voľný, smie do neho vojsť vozidlo z ľubovoľného smeru. Pred vjazdom samočinne zažiada o súhlas tým, že zberačom prepojí kontakt v trolejovom vedení, ďalšia jazda je možná len na návesť voľno na návestidle, ktoré kryje príslušný úsek. Po výjazde z úseku tento úsek uvoľní opäť prepojením kontaktu v trolejovom vedení.

Iné projekty
------------

Commons
* Spolupracuj na Commons Commons ponúka multimediálne súbory na tému **Žezlo (železnica)**

Zdroj
-----

*Tento článok je čiastočný alebo úplný preklad článku Žezlo (železnice) na českej Wikipédii.*
**Johann Joseph Ignaz von Dölinger** (\* 28. február 1799 Bamberg, Nemecko – † 14. január 1890 Mníchov, Nemecko) bol nemecký teológ, rímskokatolícky kňaz, cirkevný historik a kritik dogmy o pápežskej neomylnosti.

Život
-----

Narodil sa 28. februára 1799 v Bambergu. Po absolvovaní kňazského seminára v Bambergu bol v roku 1822 v rímskokatolíckej cirkvi vysvätený na kňaza. V období Prvého vatikánskeho koncilu sa stal kritikom pápežskej neomylnosti. Významne prispel k formovaniu starokatolíckej cirkvi, aj keď sám do nej nikdy nevstúpil. 18. apríla 1871 bol mníchovským arcibiskupom exkomunikovaný. Zomrel 14. januára 1890 vo veku 91 rokov v Mníchove.

Pozri aj
--------

* Starokatolícka cirkev
* Prvý vatikánsky koncil

Iné projekty
------------

Commons
* Spolupracuj na Commons Commons ponúka multimediálne súbory na tému **Ignaz von Döllinger**

Zdroj
-----

*Tento článok je čiastočný alebo úplný preklad článku Ignaz von Döllinger na anglickej Wikipédii.*

Autoritné údaje: * BnF: 12159364w
* GND: 118526243
* ISNI: 0000 0001 1030 7426
* LCCN: n50082843
* NK ČR: mzk2009512573
* VIAF: 89020124
* WorldCat: lccn-n50082843
**Brewsterov uhol** alebo **polarizačný uhol** je uhol, pri ktorom sa z dopadajúceho nepolarizovaného svetla odrážajú len podiely polarizované zvislo na rovinu dopadu. Odrazené svetlo je polarizované lineárne. Je pomenovaný podľa škótskeho fyzika Sira Davida Brewstera. 

Keď svetlo dopadá na optické rozhranie, časť sa láme podľa Snellovho zákona a časť sa odráža podľa zákona odrazu. Ak svetelný lúč dopadá pod istým, pre danú látku špecifickým, uhlom {\displaystyle \theta } tak odrazený lúč je úplne polarizovaný. Tento uhol sa nazýva Brewsterov uhol.

Odrazený lúč je úplne polarizovaný, ak je kolmý na lomený lúč, ktorý prešiel do druhého prostredia. Ak svetlo prechádza z prostredia s indexom lomu {\displaystyle n\_{1}} do prostredia s indexom lomu {\displaystyle n\_{2}}, pričom označíme uhol dopadu ako {\displaystyle \theta \_{1}} a uhol lomu ako {\displaystyle \theta \_{2}}, tak zo zákona lomu máme:

{\displaystyle {\frac {\sin {\theta \_{1}}}{\sin {\theta \_{2}}}}={\frac {n\_{2}}{n\_{1}}}}
Uvažujúc podmienku kolmosti lúčov, musí platiť, že 

{\displaystyle \theta \_{2}={\frac {\pi }{2}}-\theta \_{1}}
{\displaystyle \sin {\theta \_{2}}=\cos {\theta \_{1}}}
Po dosadeni do zákona lomu dostávame pre uhol dopadu podmienku:

{\displaystyle \tan {\theta \_{1}}={\frac {n\_{2}}{n\_{1}}}}
Pre Brewsterov uhol optického rozhrania preto platí vzťah:

{\displaystyle \theta \_{B}=\arctan {\frac {n\_{2}}{n\_{1}}}}
Súradnice: 48°48′04″S 19°38′10″V﻿ / ﻿48,801°S 19,636°V﻿ / 48.801; 19.636

**Breznianska kotlina** je geomorfologický podcelok Horehronského podolia. Veľkú časť jej územia zaberá mesto Brezno.

Vymedzenie
----------

Výrazná kotlina je najmä zo severu a z juhu obklopená horskými pásmami, východným i západným smerom pokračuje údolie Hrona. Z troch strán ju obklopujú podcelky Horehronského podolia, konkrétne na západe Lopejská kotlina, na severe Bystrianske podhorie a na severovýchode Heľpianske podolie. Východným smerom vystupuje Fabova hoľa a južne Balocké vrchy, oba podcelky Veporských vrchov.

Doprava
-------

Územím vedú hlavné komunikácie Horehronia; z Banskej Bystrice na Poprad vedie východným smerom cesta I/66, juhovýchodne do Tisovca smeruje cesta I/72 a severo-južným smerom kotlinu križuje cesta II/529 z Mýta pod Ďumbierom do Hriňovej. Z Banskej Bystrice vedie východným smerom železničná trať do Margecian, v Brezne začína aj trať do Rimavskej Soboty.

Turizmus
--------

Mesto Brezno je prirodzeným centrom turistiky v regióne Horehronia a tvorí vstupnú bránu do južnej časti Nízkych Tatier a okolitých pohorí. Jedinečnou je ozubnicová železničná trať do Tisovca.

Referencie
----------

1. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2018-03-23]. Dostupné online.
2. ↑   *mapový portál HIKING.SK* [online]. mapy.hiking.sk, [cit. 2018-03-28]. Dostupné online.
**Brewster Hopkinson Shaw** (\* 16. máj 1945, Cass City, Michigan, USA) je bývalý americký kozmonaut z raketoplánov, predstaviteľ NASA.

Život
-----

### Mladosť a výcvik

Po základnej a strednej škole v roku 1969 vyštudoval univerzitu vo Wisconsine a získal titul strojného inžiniera. Potom pracoval ako inštruktor v škole testovacích pilotov na základni Edwards Air Force Base v Kalifornii. Do tímu kozmonautov NASA bol vybraný v roku 1978 v hodnosti kapitána amerického vojenského letectva ako astronaut – pilot. V tom čase bol už ženatý a mal tri deti.

### Lety do vesmíru

Po prvýkrát letel s expedíciou STS-9 v raketopláne Columbia (podľa COSPAR 1973-050.A). Leteli s ním: Owen Garriott, John Young, Robert Parker, Byron Lichtenberg a Nemec Ulf Merbold. Štart bol z Kennedyho vesmírneho strediska na Floride. Počas letu zvládli 70 vedeckých experimentov a s menšími problémy aj pristátie na základni Edwards.

O dva roky neskôr pokračoval druhým letom v raketopláne Atlantis. Posádku tvorili veliteľ Brewster Shaw, pilot Bryan O'Connor, traja letoví špecialisti - Sherwood Spring, ekologička dr. Mary Cleaveová a Jerry Ross a nakoniec dvaja špecialisti nákladu: Mexičan Rodolfo Neri Vela (elektrotechnik) a Charles Walker z firmy McDonnell Douglas. Počas letu vypustili družice: *Morelos B*, určenú pre Mexiko, *Aussat 2* pre Austráliu a *RCA Satcom Ku-2* pre vnútroštátne spojenie v USA. V poriadku pristáli na základni Edwards.

Tiež tretí svoj let absolvoval ako kapitán raketoplánu. V posádke Columbie mal týchto kolegov: Richard Richards (pilot) a trojica letových špecialistov David Leestma, James Adamson a Mark Brown. Bol to let utajený, vojenský, pretože pri ňom vypustili dve špionážne družice. Aj tentokrát bol štart z Floridy – z mysu Canaveral a pristátie v Kalifornii na základni Edwards.

Počas svojich troch letov strávil na obežnej dráhe 22 dní. Je zapísaný ako 128 kozmonaut Zeme.

* STS-9 Columbia (28. november 1983 – 8. december 1983)
* STS-61-B Atlantis (27. november 1985 – 3. december 1985)
* STS-28 Columbia (8. august 1989 – 13. august 1989)

Po letoch
---------

Zo strediska oddielu kozmonautov odišiel v roku 1995, avšak už predtým v Houstone pracoval na rôznych riadiacich funkciách NASA. V roku 1999 odišiel z NASA do firmy Boening Co. kde sa stal riaditeľom projektu ISS, v roku 2003 sa k NASA vrátil ako riaditeľ letových operácií USA.

Externé odkazy
--------------

* (po česky) Brewster Shaw v encyklopédii SPACE-40
* (po česky) Shaw, B.H. v Malej encyklopédii kozmonautiky
**Michal Godra** (\* 24. január 1801, Bohunice – † 1. marec 1874, Báčsky Petrovec, Srbsko) bol slovenský básnik, jazykovedec, publicista a učiteľ. Pseudonym: Chamilov, Prieplavän.

Rodina
------

* otec Michal Godra, evanjelický farár
* matka Mária Maróthyová
* brat Samuel Godra

Životopis
---------

Narodil sa v rodine vzdelaného evanjelického farára Michala Godru, člena Učenej spoločnosti banského okolia. Ľudovú školu navštevoval v Bohuniciach. Neskôr študoval v Banskej Štavnici, Modre a Bratislave. V rokoch 1825 – 1827 študoval teológiu vo Viedni. Krátko pôsobil ako vychovávateľ v Súdovciach. Roku 1828 odišiel do Kulpína v Srbsku, kde pôsobil ako vychovávateľ u Tošu Stratimirovića až do roku 1831. Tu nadviazal kontakty s Pavlom Jozef Šafárik a spolu s ním a Jurajom Rohoňom založil v Hložanoch čitateľskú spoločnosť *Societas slavica*. V rokoch 1832 – 1834 sa stal súkromným učiteľom v rodine Johanna Gottlieba Steilein-Saalensteina v Pešti a v Horných Semerovciach. Od jesene 1834 sa v Pešti podieľal na činnosti Spolku milovníkov reči a literatúry slovenskej ako redaktor almanachu Zora. 27. septembra 1836 sa stal profesorom a riaditeľom nižšieho evanjelického gymnázia v Novom Vrbase vo Vojvodine. Tu pôsobil až do roku 1868, kedy bol pre svoje národné povedomie zbavený miesta riaditeľa. Zvyšok života prežil v Báčskom Petrovci, u evanjelického farára Juraja Mrvu.

Dielo
-----

Venoval sa poézii a jazykovede. V rokoch 1818 – 1835 vydal latinské a slovenské oslavné verše v klasicizujúcich formách. V almanachu Zora uverejnil v roku 1835 historizujúcu baladu *Vešelíni Na Muráni*. Neskôr občas publikoval satirické básne a epigramy. V almanachu Zora uverejnil svoj návrh na reformu spisovnej češtiny. Podieľal sa na príprave kodifikácie spisovnej slovenčiny. Zbieral a publikoval materiál k slovenskému vedeckému názvosloviu. Publicistické články, články z cirkevnej histórie a prírodných vied uverejňoval v Obzore, Pešťbudínskych vedomostiach, Slovenských novinách, Slovenských pohľadoch a ďalších periodikách. Amatérsky sa venoval aj prírodným vedám: botanike a matematike. Udržiaval rozsiahle písomné kontakty s poprednými slovanskými dejateľmi, ktoré sa zachovali v osobitnom konceptári listov.

Literatúra
----------

* *Biografický lexikón Slovenska*. III. zväzok (G-H). ISBN 9788089023967.

Externé odkazy
--------------

O veršoch Michala Godru

* Záznam o narodení a krste v matrike - evanjelícka cirkev v Bohuniciach

Autoritné údaje: * abART: 62976
* GND: 1037149203
* ISNI: 0000 0000 5871 0823
* NK ČR: mzk2002140059
* SNK: 162880
* VIAF: 84519339
Súradnice: 42°41′58″S 23°19′21″V﻿ / ﻿42,699511°S 23,322575°V﻿ / 42.699511; 23.322575

**Mešita Baňa Baši** (bulh. Баня Баши джамия – *Baňa Baši džamija*) je zachovalá mešita zo 16. storočia, nachádzajúca sa na ulici „bulvár Márie Luizy" v centre mesta Sofia v oblasti Sofia v západnom Bulharsku. Mešita funguje ako moslimský svätostánok a je jedinou funkčnou mešitou v Sofii.

Charakteristika a dejiny
------------------------

Meno mešity znamená v preklade „mnoho kúpeľov" a je odvodené od faktu, že budova stojí v blízkosti sofijských minerálnych kúpeľov a pod mešitou sa nachádzajú vyvieračky minerálnych prameňov. Mešita Baňa Baši bola postavená podľa nápisu na stene v roku 974 moslimského kalendára, čo vychádza na rok 1566 alebo 1567 podľa kresťanského kalendára. Vznikla s finančnou pomocou mulu Efendiho Kada Sejfuláha a v začiatkoch bola preto známa aj ako **Mešita mulu Efendiho** (bulh. Джамията на Молла Ефенди – *Džamijata na Molla Efendi*). Je dielom známeho osmanského architekta Mimara Sinana, ktorý postavil aj viacero mešít v Istanbule a v Edirne.

Mešita je typickým príkladom osmanskej architektúry 16. storočia. Je postavená v tvare štvoruholníka s veľkou centrálnou kupolou, predsieňou a minaretom. Je z kameňov a tehál, pričom je postavená štýlom, kedy sa rady z kameňov striedajú s radmi z pálených červených tehál. V rohoch na streche mešity sa nachádzajú malé vežičky a na streche predsiene sa nachádzajú tri malé kupoly.

Galéria
-------

* Pohľad z juhuPohľad z juhu
* Pohľad zo severozápaduPohľad zo severozápadu
* Predsieň a minaretPredsieň a minaret
* Celkový pohľad zo severuCelkový pohľad zo severu
* Detail severozápadnej stenyDetail severozápadnej steny

Iné projekty
------------

Commons
* Spolupracuj na Commons Commons ponúka multimediálne súbory na tému **Mešita Baňa Baši**

Referencie
----------

1. 1 2  opoznai.bg
2. ↑  visitsofia.bg
3. ↑  hramove.bg
**Qatar ExxonMobil Open 1994** bol tenisový turnaj mužov, ktorý sa konal v dňoch od 3. do 10. januára 1994 na otvorených dvorcoch s tvrdým povrchom v katarskom hlavnom meste Dauha. Titul v dvojhre získal Švéd Stefan Edberg, ktorý vo finále porazil Holanďana Paula Haarhuisa. Bol to jeho 39. titul v dvojhre na okruhu ATP. Titul vo štvorhre získali Francúzi Olivier Delaître a Stephane Simian, ktorí vo finále porazili americko-juhoafrický pár Shelby Cannon, Byron Talbot. Pre Delaîtreho to bol tretí titul vo štvorhre na okruhu ATP, pre Simiana prvý.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Qatar ExxonMobil Open 1994*
**Švédsko Stefan Edberg** vs. Holandsko Paul Haarhuis 6-3 6-2

### Štvorhra mužov

*Bližšie informácie v hlavnom článku: Mužská štvorhra na Qatar ExxonMobil Open 1994*
**Francúzsko Olivier Delaître / Francúzsko Stephane Simian** vs. USA Shelby Cannon / Južná Afrika Byron Talbot 6-3 6-3

  


| * z
* d
* u
Turnaje v Dauha |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
Súradnice: 48°50′53″S 20°10′11″V﻿ / ﻿48,8481192°S 20,1698417°V﻿ / 48.8481192; 20.1698417

**Brezinky** je chránený areál v správe štátnej ochrany prírody NAPANT.

Nachádza sa v katastrálnom území obce Šumiac, Telgárt v okrese Brezno v Banskobystrickom kraji. Územie bolo vyhlásené v roku 2007 na rozlohe 8,6910 ha. Ochranné pásmo nebolo určené.

Predmetom ochrany je: *Účelom vyhlásenia chráneného areálu je ochrana zachovalých biotopov európskeho významu slatiny s vysokým obsahom báz, aktívne vrchoviská, prechodné rašeliniská, a trasoviská, degradované vrchoviská schopné prirodzenej obnovy a vresoviská s výskytom chránených druhov rastlín a živočíchov.*

Referencie
----------

1. ↑  Brezinky. In:  *Zoznam osobitne chránených častí prírody SR* [online]. Banská Bystrica: Štátna ochrana prírody SR. Dostupné online.

Externé odkazy
--------------

* Brezinky v Zozname osobitne chránených častí prírody SR
* Chránené územia, Štátna ochrana prírody Slovenskej republiky

Zdroj
-----

*Tento článok je čiastočný alebo úplný preklad článku Brezinky na českej Wikipédii.*
**Qatar ExxonMobil Open 2005** bol tenisový turnaj mužov, ktorý sa konal v dňoch od 3. do 10. januára 2005 na otvorených dvorcoch s tvrdým povrchom v katarskom hlavnom meste Dauha. Titul v dvojhre získal Švajčiar Roger Federer, ktorý vo finále porazil Chorváta Ivan Ljubičić. Bol to jeho 23. titul v dvojhre na okruhu ATP. Titul vo štvorhre získali Španieli Albert Costa, Rafael Nadal, ktorí vo finále porazili rumunsko-ruský pár Andrei Pavel, Michail Južnyj. Pre Costu to bol jediný a pre Nadala tretí titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Qatar ExxonMobil Open 2005*
**Švajčiarsko Roger Federer** vs. Chorvátsko Ivan Ljubičić 6-3 6-1

### Štvorhra mužov

*Bližšie informácie v hlavnom článku: Mužská štvorhra na Qatar ExxonMobil Open 2005*
**Španielsko Albert Costa / Španielsko Rafael Nadal** vs. Rumunsko Andrei Pavel / Rusko Michail Južnyj 6-3 4-6 6-3

  


| * z
* d
* u
Turnaje v Dauha |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
**Breznický potok** je potok na Strednom Pohroní, v západnej časti okresu Zvolen, na dolnom toku tvorí hranicu s okresom Žiar nad Hronom. Je to pravostranný prítok Hrona, meria 10,5 km a je tokom III. rádu. 

Preteká Kremnickými vrchmi, pramení v podcelku Flochovský chrbát na juhozápadnom svahu Veľkého Sona (852,5 m n. m.) v nadmorskej výške okolo 800 m n. m. Tečie prevažne severojužným smerom, sprava priberá prítok spod Jablonky (866,0 m n. m.) a pokračuje v podcelku Turovské predhorie. Ďalej sa stáča, na krátkom úseku tečie juhozápadným smerom, preteká obcou Železná Breznica, tu z pravej strany priberá prítok (456,3 m n. m.) z oblasti Husárkinej pleše a následne prítok z doliny Šindliarska. Za obcou tečie opäť na juh, pričom vytvára oblúk vypnutý na západ, ním preteká cez osadu Huta. Ďalej vytvára výraznú zákrutu, stáča sa na juhozápad a neďaleko obce Hronská Dúbrava ústi v nadmorskej výške okolo 263 m n. m. do Hrona. Breznický potok má slabo rozvinuté povodie s výhradne pravostrannými prítokmi.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2022-04-10]. Dostupné online.
2. ↑   *Mapový portál HIKING.SK* [online]. Denník N, [cit. 2022-04-10]. Dostupné online.

  


| * z
* d
* u
Vodné toky v povodí Hrona (od Slatiny po Kľak) |
| --- |
| 
* Biely potok
* Blieň
* Breznický potok
* Čamporov potok
* Čierna voda
* Guzdín
* Henclovský potok
* Hlinícky potok
* Hrabinský potok
* Chotárny potok
* **Ihráčsky potok**
* Istebný potok
* **Jasenica**
* Jastrabský potok
* Klokočský potok
* **Kľak**
* Kozí potok
* **Kremnický potok**
* Kremenský potok
* Lovčický potok
* Lukavica
* **Lutilský potok**
* Majspiakovský potok
* Močiarsky potok
* Ostružliansky potok
* **Prochotský potok**
* Rakovec
* Suchý jarok
* **Teplá**
* Teplý potok
* Turová
* Vápenný potok
* Veľký Sietenec
* Vydričný potok
* **Vyhniansky potok**
* **Zákruty**
* Zváraliská
* Žiarsky kanál

 |
| 
Súvisiace šablóny
Vodné toky v povodí Hrona (4. časť) a (6. časť)
Vodné toky v povodí Jasenice
Vodné toky v povodí Kľaku
Vodné toky v povodí Kremnického potoka
Vodné toky v povodí Lutilského potoka
Vodné toky v povodí Zákrut
 |
**Qatar ExxonMobil Open 2010** sa konal v dňoch 4. - 9. januára v katarskom Dauhá na otvorených kurtoch s tvrdým povrchom Plexicushion. Rozpočet turnaja bol 1 110 250 USD. Titul v dvojhre získal Rus Nikolaj Davydenko, ktorý vo finále porazil Španiela Rafaela Nadala 0:6, 7:6(8), 6:4. Štvorhru vyhrali Španieli Guillermo García López a Albert Montañés, ktorí vo finále porazili pár František Čermák, Michal Mertiňák. Pre Garcíu Lópeza to bol prvý a pre Montañésa druhý titul vo štvorhre na okruhu ATP.

Finále
------

### Dvojhra mužov

*Bližšie informácie v hlavnom článku: Mužská dvojhra na Qatar ExxonMobil Open 2010*
**Rusko Nikolaj Davydenko** vs. Španielsko Rafael Nadal 0-6, 7-6(8), 6-4

### Štvorhra mužov

*Bližšie informácie v hlavnom článku: Mužská štvorhra na Qatar ExxonMobil Open 2010*
**Španielsko Guillermo García López / Španielsko Albert Montañés** vs. Česko František Čermák / Slovensko Michal Mertiňák 6-4, 7-5

Externé odkazy
--------------

* Oficiálna stránka turnaja

| * z
* d
* u
Turnaje v Dauha |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
Súradnice: 48°28′42″S 17°03′35″V﻿ / ﻿48,478415°S 17,059830°V﻿ / 48.478415; 17.059830

**Mešterova lúka** je chránený areál v správe štátnej ochrany prírody Záhorie.

Nachádza sa v katastrálnom území mesta Malacky a vo vojenskom obvode Záhorie v okrese Malacky v Bratislavskom kraji. Územie bolo vyhlásené v roku 2011 na rozlohe 133,5 ha. Ochranné pásmo nebolo určené. Na území areálu platí 2. 4. a 5. stupeň ochrany. 

Predmetom ochrany sú: *Biotopy európskeho významu: dubovohrabovélesy panónske (91G0), vlhko a kyslomilné brezovo-dubové lesy (9190), rašeliniskové brezové lesíky (91D0), prirodzené dystrofné stojaté vody (3160) a prechodné rašeliniská a trasoviská (7140), biotopy národného významu: kyslomilné borovicové a dubovo-borovicové lesy a slatinné jelšové lesy, druhy európskeho významu a druhy národného významu.*

Referencie
----------

1. ↑  Mešterova lúka. In:  *Zoznam osobitne chránených častí prírody SR* [online]. Banská Bystrica: Štátna ochrana prírody SR. Dostupné online.

Externé odkazy
--------------

* Chránené územia, Štátna ochrana prírody Slovenskej republiky

Zdroj
-----

*Tento článok je čiastočný alebo úplný preklad článku Mešterova lúka na českej Wikipédii.*
**Meštania** alebo **meštianstvo** (pejoratívne **meštiaci, meštiactvo**; čiastočné synonymum **buržoázia**) sú spoločenská vrstva; pôvodne privilegovaní obyvatelia stredovekých miest, neskôr príslušníci tzv. strednej triedy vôbec (opak duchovenstva, šľachty, roľníkov a robotníkov). 

Privilegované postavenie mešťanov pôvodne vyplývalo z mestských práv udeľovaných stredovekým sídliskám spravidla od 11. storočia. V tomto zmysle sa medzi mešťanov v stredoveku spravidla rátajú aj šľachtici bývajúci v mestách. 

Hoci v skutočnosti väčšinu mešťanov tvorili remeselníci, najväčšiu moc politickú moc mali v stredoveku veľkí obchodníci, pozemkoví vlastníci a šľachtici. Vo Flámsku a severnom Francúzsku sa členovia mestskej rady nazývali konšeli, v južnom Francúzsku a Taliansku konzulovia alebo radcovia. Spolu s mestskou aristokraciou spravovali mesto. Všetci tvorili malú uzavretú spoločnosť. 

Mešťania stáli v opozícii pôvodne najmä voči duchovenstvu a vidieckemu obyvateľstvu (vrátane vidieckej šľachty), neskôr postupne stáli v opozícii aj voči šľachte vôbec a voči robotníkom. Stali sa tvorcom a osvojovateľom nových svetonázorových a kultúrnych prvkov renesancie, priniesli rozvoj trhového hospodárstva. 

V 18. a 19. storočí prišlo k premene *meštianskej spoločnosti* (či mestskej spoločnosti) na tzv. občiansku spoločnosť (buržoáznu spoločnosť). Mešťania sa stali nositeľmi liberalizmu.

Pozri aj
--------

* stredoveké mesto
* stredná trieda
* buržoázia
**Qatar ExxonMobil Open 2008** bol tenisový turnaj mužov, ktorý sa konal v dňoch od 31. decembra 2007 do 7. januára 2008 na otvorených dvorcoch s tvrdým povrchom v katarskom hlavnom meste Dauha. Titul v dvojhre získal Brit Andy Murray, ktorý vo finále porazil Švajčiara Wawrinku. Bol to jeho štvrtý titul v dvojhre na okruhu ATP. Titul vo štvorhre získali Nemec Philipp Kohlschreiber a Čech David Škoch, ktorí vo finále porazili juhoafrický pár Jeff Coetzee, Wesley Moodie. Pre Kohlschreibera to bol štvrtý a pre Škocha piaty titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Qatar ExxonMobil Open 2008*
**Spojené kráľovstvo Andy Murray** vs. Švajčiarsko Stanislas Wawrinka 6-4 4-6 6-2

### Štvorhra mužov

*Bližšie informácie v hlavnom článku: Mužská štvorhra na Qatar ExxonMobil Open 2008*
**Nemecko Philipp Kohlschreiber / Česko David Škoch** vs. Južná Afrika Jeff Coetzee / Južná Afrika Wesley Moodie 6-4 4-6 11-9

  


| * z
* d
* u
Turnaje v Dauha |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
**Qatar ExxonMobil Open 1998** bol tenisový turnaj mužov, ktorý sa konal v dňoch od 5. do 12. januára 1998 na otvorených dvorcoch s tvrdým povrchom v katarskom hlavnom meste Dauha. Titul v dvojhre získal Čech Petr Korda, ktorý vo finále porazil Francúza Santora. Bol to jeho 9. titul v dvojhre na okruhu ATP. Titul vo štvorhre získali Indovia Maheš Bhupáthí, Leander Paes, ktorí vo finále porazili francúzsky pár Olivier Delaître, Fabrice Santoro. Pre oboch to bol ich 7. spoločný titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Qatar ExxonMobil Open 1998*
**Česko Petr Korda** vs. Francúzsko Fabrice Santoro 6-0 6-3

### Štvorhra mužov

*Bližšie informácie v hlavnom článku: Mužská štvorhra na Qatar ExxonMobil Open 1998*
**India Maheš Bhupáthí / India Leander Paes** vs. Francúzsko Olivier Delaître / Francúzsko Fabrice Santoro 6-4 3-6 6-4

  


| * z
* d
* u
Turnaje v Dauha |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
**Großen Zehn** bol medzi decembrom 1982 a koncom roka 1993 vysielaný program rakúskej televízie ORF.

Program bol vysielaný jedenkrát do mesiaca v nedeľu. Podvečerný program dosahoval v osemdesiatych rokoch vysokú sledovanosť, pretože ukazoval videoklipy, čo v vtedajších televíznom trhu pred plošným zavedením káblovej televízie, pred štartom súkromných televízií a desať rokov pred hromadným šírením privátnych satelitov nebolo ináč možné. Relácia bola natáčaná vždy inde, väčšinou na miestnych diskotékach pred pripraveným publikom. Medzi videoklipmi (takmer vždy neodvysielanými dokonca) vítal moderátor Udo Huber hviezdnych hostí. Udo Huber, ktorý hneď dostal prezývku "Mr Hitparade", zostal desať rokov v "Großen Zehn", až do roku 1993 keď ho vystriedal Dominic Heinzl. Krátko nato bol program zrušený. "Großen Zehn" bol prvým programom ORF, ktorý bol hromadne propagovaný cez propagačný priemysel.

Reláciu pravidelne sledovalo aj veľa divákov v Bratislave a okolí. V roku (?)1990 sa v program nahrával v Bratislave (DK Ružinov) a ako prvá z vtedajšieho Česko-Slovenska sa v ňom objavila Marika Gombitová, Falco, Bob Geldof, The Flying Pickets, DJ Stevie B. a Reinhold Bilgeri. V roku 1992 sa hitparáda točila opäť z Bratislavy (Club Boccaccio) hosťom programu bola Kim Wilde, John Parr, Wilfried a Paľo Habera.
**Didas** (starogr. *Δίδας* – *Didas*) bol antický boxer, účastník olympijských hier v roku 125.

Staroveký autor Pausanias uvádza, že Didas z egyptského nomu *Arsinoitina* bol na 226. olympijských hrách potrestaný za prijatie úplatku. Sám autor o tom píše: „*Sú tu ešte iné dve sochy, diela z mojej doby. Počas dvesto dvadsiatej šiestej olympiády sa prezradilo, že sa pästní zápasníci dohodli o víťazstve a odmene. Namiesto toho však dostali pokuty. I boli Diovi sochy postavené, jedna po ľavej strane pri vchode na stadion a druhá po pravej strane. Títo pästní zápasníci sa menovali Didas, a ten ktorý dal peniaze Sarapammón, pochádzali z jedného nomu v Egypte, z toho najmenšieho Arsinoitina. Skutočne sa zdá prekvapujúce, ako môže niekto nemať ani trochu v úcte boha v Olympii a prijímať alebo dávať dary pre zápas..."*

Podplácanie alebo prijatie úplatku sa na starovekých olympijských hrách prísne trestalo. Previnilci museli za trest postaviť v okrsku Olympie tzv. pokutové sochy, ktoré sa mali stať „*večným svedectvom hanby."* Pre previnilcov to bola veľká finančná záťaž, lebo tieto sochy boli veľmi drahé.

Referencie a bibliografia
-------------------------

1. 1 2 3  Pausanias, *Periégésis tés Hellados*, 5,21,15.
2. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 190.

Pozri aj
--------

* Zoznam olympijských víťazov staroveku